open-index/open-wikipedia-markdown huggingface dataset:
Anastasia van Burkalow

**Anastasia van Burkalow** (født 16. mars 1911, død 14. januar 2004) var en amerikansk professor i geologi og geografi, hymnolog og salmedikter.

Hun ble født inn i en familie, der faren var metodistprest, og moren hadde musikkutdanning. Selv satset hun på å bli lærer da hun startet studiene. Hun gikk ut med en bachelorgrad i geologi fra Hunter College i 1931 og gikk deretter over til Columbia Universitys masterprogram. Hun ble ferdig med mastergraden i 1933 og ble umiddelbart anbefalt å fortsette med en doktorgrad. Denne var hun ferdig med i 1944, og hun ble den første kvinnen som fikk den prestisjefylte tittelen Kemp Fellowship in Geology ved Columbia. Hun jobbet fra 1941 som lærer ved Hunter.

Hun skrev selv en mengde artikler, og var redaktør for *Journal of Geological Education* fra 1954 til 1956. I 1949 ble hun nominert til medlemskap i
American Geographical Society og i 1951 ble hun tatt inn i Society of Woman Geographers—New York Group. Da hun døde var hun det lengst aktive medlemmet i gruppen. Hun var rektor for geologi og geografiavdelingen ved Hunter i fire perioder, og ble tatt opp i deres Hunter College Alumni
Hall of Fame. i 1973.

Etter at hun ble pensjonist fortsatte hun både forskning og publisering. I 1983 ble hun Fellow of the American Geographical Society og fikk prisen Distinguished Service Award fra dem i 1998. I 1990 opprettet Hunter College prisen Anastasia Van Burkalow Distinguished Service Award for å hedre henne,og i 1996 gav de henne et æresdoktorat.

Privat var hun svært opptatt av kirkemusikk, og var medlem av Hymn Society of America i over seksti år. Også der fikk hun tittelen «Fellow». Hun skrev mange salmer, og en av disse finnes i Norge i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 168.

## Eksterne lenker
* Minneord i Geo News fra Hunter College - PDF
Dingcunmennesket

**Dingcunmennesket** (forenklet kinesisk: 丁村人, pinyin: *Dīngcūnrén*) er betegnelsen på noen paleolittiske fossiler oppdaget i 1954 nær landsbyen *Dingcun* i fylket Xiangfen i provinsen Shanxi i Folkerepublikken Kina. Funnene dateres til den senere del av den geologiske periode pleistocen. Dingcunmennesket fortsetter senere som Changyangmennesket (*Changyangren*). 

De oppdagede fossilene – to fortenner og en jeksel – stammer fra én person. Tennenes struktur har arkaiske karakteristika, men tannkrone og tannrot sammenlignet med Pekingmenneskets svært liten. 

Samme sted ble det funnet en mengde steinutstyr og dyrefossiler. 

I 1976 fant man på Dincun-funnstedet dessuten et fossilt skallebein (os parietale) fra et barn. Funnet ble av sine kinesiske bearbeidere betegnet som et tidlig *[[Homo sapiens]]*, men dette strider mot de genetiske analyser man senere har foretatt vedrørende menneskets geografiske spredningshistorie. Det stemmer bedre å uinnordne funnene som eksempler på  *[[Homo erectus]]*.

Den kinesiske arkeolog Pei Wenzhong har utforsket stedet.

*Dingcunfunnstedet* (*Dingcun yizhi*, 丁村遗址) fra *Dingcun-kulturen* (*Dingcun wenhua*, 丁村文化) ble i 1961 oppført på Folkerepublikken Kinas liste over kulturminner. 

## Referanser


## Litteratur
*Encyclopedia of Prehistory: East Asia and Oceania. Von Peter Neal Peregrine, Melvin Ember, Human Relations Area Files, inc. Mitwirkende Personen Peter Neal Peregrine. Edition: 2, illustrated. Veröffentlicht von Springer, 2001. 
*Wenzhong Pei, Rukang Wu, Lanpo Jia, Mingzhen Zhou, Xianting Liu and Zeyi Wang (1958). Report on the Excavation of Palaeolithic Sites at Tingtsun, Hsiangfenhsien, Shansi Province, China. Memoirs of the Institute of Vertebrate Palaeontology and Palaeoanthropology A2: 1-111.
*Xinzhi Wu and Maolin Wu (1985). Early Homo sapiens in China. In Palaeoanthropology and Palaeolithic Archaeology in the People’s Republic of China, ed. R. Wu and J. W. Olsen. New York: Academic Press, 91-106.

## Eksterne lenker
* Dingcun Site
* Dingcun- og Hetao-menneskene 
* Dingcunren Baidu Baike
* Dingcun wenhua 
* Dingcun wenhua yizhi
Charles F. Butler

**Charles F. Butler** var en amerikansk dikter som er kjent for å ha skrevet sangen «Da Jesus satte sjelen fri» (eng:«Since Christ My Soul From Sin Set Free»). Den ble først utgitt i boken *The Chours of Praise* i 1898, og har siden blitt en mye brukt sang, som også er å finne i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Litteratur
*

## Eksterne lenker
*Since Christ My Soul From Sin Set Free – Engelsk tekst
Foto-Norge

**Foto-Norge** eller **Fellesorganisasjonen Foto-Norge** er en sammenslutning av flere norske fotograforganisasjoner.

Foto-Norge ble stiftet 22. juni 2010, og målet var blant annet at man skulle kunne tale med én stemme vis-à-vis myndighetene. Foto-Norge skal styrke, utvikle og formidle fotografiets rolle i samfunnet og jobber blant annet for etablering av et fotografihus i Oslo. Foto-Norge er sammen med Stiftelsen SE eier av Fotografihuset AS. 

Tilsluttede organisasjoner er Forbundet Frie Fotografer, Norsk Fotohistorisk Forening, Norsk Selskap For Fotografi, Norges Fotografforbund, Norske Naturfotografer, Norske Reklamefotografer, Stiftelsen SE, Norges Skolefotoforbund og Institusjonsfotografenes Forening. Til sammen hevder Foto-Norge å representere nær  fotorelaterte medlemmer.

## Referanser




## Eksterne lenker
* 
*Foto-Norge skal styrke, utvikle og formidle fotografiets rolle i samfunnet  (norskenaturfotografer.no)
* Morten Løberg: ''Foto-Norge – et supperåd?'', omtale på fotografi.no  (Besøkt 16. februar 2011)
Liste over ordførere i Haltdalen

**Liste over ordførere i Haltdalen**. Haltdalen (før 1937 Holtålen) oppstod som kommune med formannskapslovene av 1837. Singsås og Ålen ble utskilt i 1841 og 1855. Haltdalen og Ålen ble slått sammen til den nye kommunen Holtålen i 1972.

## Litteratur
*
*
*
*
Ensol

**EnSol AS** er et norsk selskap som driver forskning innenfor solceller, vindmøller og lokal kraftforsyning. Deres teknologi for å lage solceller bruker en tynnfilmteknikk som kan brukes direkte på vinduer og andre flater i en bygning. Teknologien utvikles i samarbeid med University of Leicester.

## Referanser


## Eksterne lenker
*
Liste over ordførere i Støren

**Liste over ordførere i Støren**. Støren prestegjeld ble opprettet som eget formannskapsdistrikt (kommune) med formannskapslovene av 1837. Soknedal og Horg ble utskilt fra Støren som egne kommuner i 1841, og Budal i 1879. I 1964 ble de daværende Støren, Budal, Soknedal og Singsås kommuner slått sammen til den nye Midtre Gauldal kommune.

## Referanser
Ella K. Okstad

**Ella Kristine Okstad** (født 15. oktober 1973) er en norsk illustratør og grafisk designer. Hun har særlig tegnet til barnebøker, blant annet *[[Pitbull-Terje]]* av Endre Lund Eriksen. I 2003 utgav hun *Hans og Fritjof : den store overraskelsesdagen*, en billedbok med egen tekst.

Okstad har utdannelse fra Kent Institute of Art and Design i England der hun var ferdig i 2000. Hun bor og arbeider i Trondheim.

## Barnebøker illustrert av Okstad (utvalg)
* 2000: Roald Kaldestad: *Heavykatten, Discodansemusa og pinnsvinet Phillip* – utgitt på Cappelen
* 2001: Roald Kaldestad: *Reven Ruben (Heavykatten, Discodansemusa og Pinnsvinet Phillip ; 2)* – utgitt på Cappelen
* 2001: Arne Berggren: *Bobben – igjen!* -lettlestbok utgitt på Damm
* 2002: Endre Lund Eriksen: *Pitbull-Terje går amok* – utgitt på Aschehoug (2. opplag 2004)
* 2003: Roald Kaldestad: *Polkagrisen (Heavykatten, Discodansemusa og pinnsvinet Phillip ; 3) * – utgitt på Cappelen
* 2003: Ella K. Okstad: *Hans og Fritjof : den store overraskelsesdagen* – utgitt på Gyldendal
* 2005: Endre Lund Eriksen: *Pelle blir rappa* – lettlestbok utgitt på Aschehoug
* 2007: Tom Løberg: *Bernards magiske hår* – utgitt på Damm
* 2010: Rita Løvseth Sandnes: *Det æ'kke lov å grine hvis det ikke er blod*

## Referanser


## Eksterne lenker
Sunnmørsbåt

**Sunnmørsbåt** er fellesbetegnelsen på den gamle bruksbåttypen på Sunnmøre og i deler av Romsdal. Båten ble bygd i mange forskjellige størrelser, både for havgående og kystnær bruk. Den var klinkbygd, og kjennetegnes ved å være konstruert som snedbetning (med større bredde og flere bordganger forut enn akterut), og ved å føre den typen råseil som kalles asymmetrisk råseil.  Båten var dessuten utstyrt med årer og ble ofte rodd.

Naustvegg.jpg|Siden av en gammel sunnmørsbåt (sunnmørsåttring) er brukt som vegg i et naust på Hareid på Sunnmøre.
Physisk og Oeconomisk Beskrivelse over Fogderiet Søndmør, beliggende i Bergens Stift i Norge - no-nb digibok 2009082812001-427.jpg|Tegning av sunnmørsbåt (til høyre) fra boka *Physisk og Oeconomisk Beskrivelse over Fogderiet Søndmør, beliggende i Bergens Stift i Norge* av Hans Strøm, utgitt  1762
Paul Vogt

**Paul C. Vogt** (født 16. desember 1964 i Buffalo i New York) er en amerikansk skuespiller og komiker. Fra 2002&ndash;05 var han en av hovedkarakterene i sketsjserien *[[MADtv]]*

## Referanser


## Eksterne lenker
*
Italia under Sommer-OL 1960

**Italia under Sommer-OL 1960**. 275 sportsutøvere, 241 menn og trettifire kvinner fra Italia deltok i 19 sporter under Sommer-OL 1960 i Roma. Italia ble tredje beste nasjon med tretten gull,- ti sølv- og tretten bronsemedaljer. Fekteren Edoardo Mangiarotti var landets flaggbærer under åpningsseremonien.

## Medaljer

## Medaljevinnerne
 
 
## Eksterne lenker
* Resultater og profilside  på sports-reference.com
Julija Zarudneva

**Julija Zarudneva** (russisk: Юлия Михайловна Заруднева, født 26. april 1986 i Volgograd) er en russisk mellomdistanseløper, som spesialiserer seg på 3000 meter hinder. 

## Karriere
Zarudneva vant sin første internasjonale medalje i 2008, da hun fikk bronse individuelt på 6 km og sølv i lagkonkurransen i U23-klassen under EM i terrengløp 2008. 

I februar året etter ble hun russisk mester på 3000 meter innendørs, og hun deltok under EM i friidrett innendørs i Torino, der hun kom på 7.-plass med tiden 8.58,55. Samme år deltok hun også i sitt første VM, og til tross for sin manglende erfaring løp hun inn på ny personlig rekord på 9.08,39, og tok sølvet på 3000 meter hinder, bak spanske Marta Domínguez. 

I 2010 fikk hun sin første internasjonale gullmedalje som senior. Under EM i friidrett 2010 i Barcelona vant hun 3000 meter hinder, foran Marta Domínguez og sin lagvenninne Ljubov Kharlamova. 

Hun vant opprinnelig gull på 3000 meter hinder i Sommer-OL 2012, men ble diskvalifisert og fratatt gullmedaljen da hun ble tatt for doping i forbindelse med retesting av prøver fra OL. Hun ble også diskvalifisert fra 3000 meter hinder i VM i friidrett 2011, der hun også var først over målstreken.

## Referanser


## Eksterne lenker
* 
* Profil på European Athletics
* Profil på RusAthletics
Christian Kittilsen

**Christian Kittilsen** (født 1907 i Oslo, død 1977 i Austbygde i Tinn) var en norsk tegneserieskaper, tegner, maler og illustratør. 

Kittilsen studerte medisin fra 1926 til 1931, men avbrøt studiene og valgte kunsten i stedet. Han gjennomførte et kort malerkurs hos Carl von Hanno, men var for øvrig selvlært. Som kunstner oppnådde han mye respekt og deltok på mange utstillinger med tegninger og malerier.

Christian Kittilsen var forut for sin tid når det gjaldt naturvern og var meget aktiv for å ivareta dyrenes ve og vel. Han skrev mange avisartikler der han med klar og tydelig penn tok alle ville dyr og fugler i forsvar. Han lot ikke noen mulighet gå fra seg for å ivareta dyrenes rettigheter.

## Tegneserieskaper
Kittilsen skapte og tegnet flere tegneserier. Hans mest kjente tegneserie var om hesten *[[Grane (tegneserie)|Grane]]*. Denne tegneserien gikk som dagstripe i avisa *[[Aftenposten]]* fra 1963 til 1972. Dette var Norges første tegneserie som hadde naturvern som hovedtema. I 1952 avsluttet Ivar Mauritz-Hansen sitt arbeide med sin klassiske tegneserie Nils og Blåmann. Christian Kittilsen tok da over dette arbeidet. Senere overtok Erik von Krogh.

Som en av flere kunstnere ble han engasjert av Åsmund S. Lærdal til å arbeide for Lærdals barnebokforlag. I en tiårsperiode var han forlagets mest benyttede kunstner, og illustrerte både puslespill, malebøker – som barna skulle fargelegge selv –, julekort, nyttårskort og andre postkort, samt ulike bildebøker og eventyrsamlinger.

## Utstillinger
* 1934–1939: Statens kunstutstilling (årlig)
* 1936: Svart-hvitt utstillingen i Kunstnernes Hus
* 1939: Tegnerforbundets utstilling
* 1941: Nasjonalgalleriets svart-hvitt utstilling
* Utstilling i Kunstnernes Hus

## Referanser


## Eksterne lenker
* Chr. Kittelsen – tegneren og maleren  Nettsted viet til kunstneren Christian Kittelsens minne
Giuseppe D’Altrui

**Giuseppe D'Altrui** (1934–2024) var en italiensk vannpolospiller som deltok i de olympiske leker i 1956 i Melbourne, 1960 i Roma og 1964 i Tokyo.
  
D'Altrui ble olympisk mester i vannpolo under Sommer-OL 1960 i Roma. Han var med på det italienske laget som vant vannpoloturneringen foran Sovjetunionen og Ungarn. Italias resultat i finalerunden, som besto av fire lag, var de beseiret Sovjetunionen 2-0 og Jugoslavia 2-1 og spilte uavgjort 3-3 mot Ungarn. D'Altrui spilte seks kamper i OL-turneringen og scoret et mål.

Under Sommer-OL 1956 i Melbourne, da Italia kom på fjerdeplass, spilte han fem kamper og 1964 i Tokyo spilte D'Altrui fem kamper og scoret et mål for Italia som ble nummer fire i vannpoloturneringen.

## OL-medaljer
* 1960  Roma -  **Gull** i vannpolo,  Italia

## Referanser


## Eksterne lenker
*
Gianni Lonzi

**Gianni Lonzi** (født 4. august 1938 i Firenze) var en italiensk vannpolospiller som deltok i de olympiske leker 1960 i Roma, 1964 i Tokyo og 1968 i Mexico by. 
  
Lonzi ble olympisk mester i vannpolo under Sommer-OL 1960 i Roma. Han var med på det italienske laget som vant vannpoloturneringen foran Sovjetunionen og Ungarn. Italias resultat i finalerunden, som besto av fire lag, var de beseiret Sovjetunionen med 2-0 og Jugoslavia med 2-1 og de spilte uavgjort 3-3 mot Ungarn. Lonzi spilte fem kamper i OL-turneringen.

Under sommer-OL 1964 i Tokyo, da Italia kom på fjerdeplass, spilte han seks kamper og 1968 i Mexico by spilte Lonzi alle ni kampene for Italia som ble nummer fire i vannpoloturneringen.

## OL-medaljer
* 1960  Roma -  **Gull** i vannpolo,  Italia

## Referanser


## Eksterne lenker
*
Dante Rossi

**Dante Rossi** (født 28. august 1936 i Bologna, død 15. mars 2013) var en italiensk vannpolospiller som deltok i de olympiske leker 1960 i Roma og 1964 i Tokyo.
  
Rossi ble olympisk mester i vannpolo under Sommer-OL 1960 i Roma. Han var målvakt på det italienske laget som vant vannpoloturneringen foran Sovjetunionen og Ungarn. Italias resultat i finalerunden, som besto av fire lag, de beseiret Sovjetunionen med 2-0 og Jugoslavia med 2-1 og de spilte uavgjort 3-3 mot Ungarn. Rossi spilte fem kamper i OL-turneringen som målvakt.

Fire år senere, under Sommer-OL 1964 i Tokyo, da Italia ble nummer fire i turneringen i vannpolo, spilte Rossi seks kamper som målvakt.

## OL-medaljer
* 1960  Roma -  **Gull** i vannpolo,  Italia

## Eksterne lenker
*
Brunello Spinelli

**Brunello Spinelli** (født 26. mai 1939 i Firenze, død 6. februar 2018 samme sted) var en italiensk vannpolospiller som deltok i De olympiske leker i 1960 i Roma.
  
Spinneli ble olympisk mester i vannpolo under Sommer-OL i 1960 i Roma. Han var målvakt på det italienske laget som vant vannpoloturneringen foran Sovjetunionen og Ungarn. Italias resultat i finalerunden, som besto av fire lag: de beseiret Sovjetunionen 2–0 og Jugoslavia 2–1 og de spilte uavgjort 3–3 mot Ungarn. Spinneli spilte to kamper i OL-turneringen.

## OL-medaljer
* 1960  Roma -  **Gull** i vannpolo,  Italia

## Referanser


## Eksterne lenker
*
7. serierunde i Toppserien 2008

**7. serierunde i [[Toppserien 2008]]** ble spilt den 20. mai, bortsett fra den første kampen, som ble spilt den 18. mai.
    

## Fakta

## Kommentarer
Grane (tegneserie)

**Grane** var en norsk tegneserie, tegnet av kunstneren og naturverneren Christian Kittilsen. Dette var Norges første tegneserie med naturvern som hovedtema. Serien gikk som dagstriper i avisa *[[Aftenposten]]* fra 2. januar 1963 frem til 14. oktober 1972. Til sammen ble det 2976 avisstriper.

Hovedfigurene i tegneserien var hesten Grane og menneskepersonen Heika. De levde i pakt med naturen i den norske faunaen. 
Alle kjente dyr fra Norge var med i serien. Mangfoldet ble brukt for å vise verdien av å ta vare på naturen.
I serien var de «snille» på parti med Grane, og de «slemme» var de som drepte og ikke ivaretok naturen på en god måte.

Kittilsens tegninger er svært detaljerte når det gjelder alt han tegnet av fugler og dyr fra den norske fauna.
Jurij Grigorovskij

**Jurij Nikolajevitsj Grigorovskij** (russisk: Юрий Николаевич Григоровский; født 28. mars 1939 i Moskva) var en sovjetisk vannpolospiller som deltok i de olympiske leker 1960 i Roma og 1968 i Mexico by.
  
Grigorovskij vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Grigorovskij spilte seks kamper i turneringen og scoret to mål.

Åtte år senere, under Sommer-OL 1968 i Mexico by, vant han sin andre olympiske sølvmedalje i vannpolo. Sovjetunionen vant semifinalen mot Italia med 8-5 men tapte i finalen til Jugoslavia med 11-13. Grigorovskij spilte alle åtte kampene og scoret elleve mål. 

## OL-medaljer
* 1960  Roma -  Sølv i vannpolo,  Sovjetunionen
* 1968  Mexico by -  Sølv i vannpolo,  Sovjetunionen

## Eksterne lenker
*
Cacique

**Cacique** var tittelen som spanjolene ga lederne for de indianske taíno-stammene på de karibiske øyene. Under koloniseringa benytta spanjolene begrepet om alle de indianske pilitiske autoritetene, uavhengig av det politiske systemet og den lokale betegnelsen. Ordet *cacique* kommer av taíno *kassiquan*, som betyr «å holde hus».

Begrepet benyttes i dag også om indianske ledere i Sør- og Mellom-Amerika.

## Referanser
Sjømannsvisa

«**Sjømannsvisa**» er et skillingstrykk som Alf Prøysen samlet inn til visespalten sin i «Magasinet for alle», årgang 1954-1955. Det oppgis ingen opprinnelse eller tekstforfattere. På de fleste skillingstrykk står den bare kalt som «Sjømannsvisa», men den går også under tittelen «Tid at tie, tid at tale». Visa synges vekselsvis med Han og Hun, med Han som solist fra vers 2. Visa er også gjengitt i boka «De gamle visene med Alf Prøysen», utgitt på Forlaget For Alle 1972.

## Teksten

**1.**Tid at tie, tid at tale, tid til hat og kjærlighet,
tiden bør du ei forbale ofte lides tap derved.
Tiden må man akte nøye, som en bonde sår og pløye
som soldaten på sin vakt, tiden tages må i akt.

**2.**Nu har jeg tid min søte pike, jeg har leilighet dertil,
jeg vil deg min mening sige, ikke lenger tie still.
Om du tenker deg at gifte og din frihetstid omskifte
må du ikke lenger gå for du svarer meg derpå.

**3.**Jeg vet ei hva jeg skal svare jeg nok ynder din person,
men først må du meg forklare hva som er din profesjon.
For det annet vil jeg spørge om du stedse kan forsørge
deg og meg og vårt avkom, resten kan vi tales om.

**4.**Jeg skal svare på det ene jeg er jo en rask sjømann,
jeg skal lett vårt brød fortjene ut på sjø og salten vann.
Ondt og godt må den fordøye som skal havets bølger pløye
Gud han vet hvor det vil gå dersom konen føde må.

**5.**Om jeg tager meg en bonde deres vesen jeg forstår,
en som er ei av de onde om han tager seg en tår.
Eller kanskje jeg meg fester enten til en skolemester
til en skredder eller smed, som jeg stedse kan få se.

**6.**Men en sjømann best jeg liker og vil gjerne ha til mann,
men du har vel andre piker når du er i fremmed land.
Undres hvordan du deg skikker om du elskes eller drikker
eller lystig spiller kort så fortjenesten går bort.

**7.**Slike må regnes ei så nøye men slåes hen i vær og vind
hva du ikke ser for øyet ei forstyrres vil ditt sinn.
Bort med slike stolte griller som du nu deg forestiller,
vil du ha meg så si ja ellers reiser jeg herfra.
Cihai

***Cihai*** (tradisjonell kinesisk: 辭海, forenklet kinesisk: 辞海, «ordhav») er en omfattende ordbok for kinesiske skrifttegn og flerstavelsesbegreper innen kinesisk.

Det ble kompilert første gang i 1936 av Shu Xincheng (舒新城) og utgitt av forlaget Zhonghua shuju i Shanghai. På halv-ensyklopedisk manér behandler det de forskjelligste vitensområder: Naturvitenskaper, filosofi, historie og meget annet.

*Cihai* er det mest populære og innen mange felter mest normative leksikon i Kina, og et av de viktigste moderne hjelpemidler innen den vestlige sinologi.

Verket er blitt revidert en rekke ganger. Dens siste utgave (aktuelt pr 2010) utkom i 2002 på forlaget Shanghai cishu chubanshe og ordner ordene i alfabetisk rekkefølge i henhold til pinyinromaniseringen av ordene. Det er første gang at *Cihai* er blitt organisert på denne måten.

## Bibliografisk informasjon
*Cihai*, Shanghai cishu chubanshe, Shanghai 2002, ISBN 7-5326-0839-5
Sportsåret 1918

**Sportsåret 1918** er en oversikt over hendelser, resultater, fødte og avdøde personer med tilknytning til sport i 1918.

## Hendelser
### Fotball
*6. oktober – IFK Göteborg blir svensk mester etter seier med 5–0 over Helsingborgs IF i finalen. Kampen ble spilt på Stockholms stadion.
*IFK Göteborg vinner den svenske serien for sjette året på rad. Foruten Göteborgskamraterna deltok også AIK, Djurgårdens IF og Örgryte IS i serien. Øvrige svenske lag avstod på grunn av de høye reisekostnadene.
*KB vinner det danske mesterskapet i fotball.
### Langrenn
#### Svensk mesterskap
*30&nbsp;km vinnes av Erik Winnberg, Östersunds SK.
* 60&nbsp;km vinnes av Henning Isaksson, IFK Umeå.

## Rekord
### Friidrett
*22. september – Anatole Bolin, Sverige setter ny verdensrekord på *1 000 m* med 2.29,1 min

### Svømming
*9. august – Duke Kahanamoku, USA setter ny verdensrekord på *100 m frisvømming, herrer* med 1.01,4 min

## Priser
*Holmenkollmedaljen tildeles Hans Horn og Jørgen Hansen

## Fødsler
*3. februar - Helen Stephens, amerikansk sprinter, to OL-gull i 1936 (død 1994)
*13. februar – Patty Berg, amerikansk golfspiller
*25. februar - Barney Ewell, amerikansk sprinter, et gull og to sølv i OL 1948 (død 1996)
*7. mars - Börje Leander, svensk fotbollsspelare (død 2003)
*26. april - Fanny Blankers-Koen, nederlandsk friidrettsutøver, 4 OL-gull i 1948 (død 2004)
*23. mai - Denis Compton, engelsk cricket- og fotballspiller (død 1997)
*13. juli - Alberto Ascari, italiensk racerbilfører, Formel 1 (død 1955)
*12. oktober - Olle Tandberg, svensk bokser (død 1996)
*25. desember - Bertie Mee, engelsk fotballtrener (død 2001)
*31. desember - Gunder Hägg, svensk friidrettstøver (død 2004)

## Dødsfall
*24. oktober – Daniel Burley Woolfall, britisk fotballfunksjonær, FIFA-president (født 1852)
Anatolij Kartasjov

**Anatolij Nikolajevitsj Kartasjov** (russisk: Анатолий Николаевич Карташов; født 5. mai 1937 i Moskva, død 17. januar 2005) var en sovjetisk vannpolospiller som deltok i de olympiske leker 1960 i Roma.
  
Kartasjov vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Kartasjov spilte alle sju kampene i turneringen og scoret fem mål.

## OL-medaljer
* 1960  Roma -  Sølv i vannpolo,  Sovjetunionen

## Referanser


## Eksterne lenker
*
Vallen

**Vallen** (eller **Isengrims borg**) befinner seg nær Munka-Toarp i Tomelilla kommun, og er Skånes største borganlegg (ruin).

Formentlig er det tale om Grimslektens borg fra 1200-årene. Dobbeltvoldtstedet, et såkalt Motte-baileyanlegg, er Skånes eneste kjente private voldsted av denne tidlige middelaldertype. Hvor og når det nærliggende Tostrup tok over Vallens posisjon er ikke klarlagt.

## Beskrivelse
Vallen ligger inntil en å og rester av dammer viser at den delvis har vært omgitt av vann. Borgens sentrale del består av en kvadratisk kulle hvis øverste platå har sider som er drøyt 40 m lange. Kullen reiser seg 12 m over ådalens bunn og er med en grunn grav skilt fra en 5 m lavere kulle, som også er ca. 40 m i kvadrat. Den høye kullen omgis i vest og syd av en opp til 10 m dyp voldgrav som er 15 m bred og har stupbratte sider. Utenfor denne voldgrav ligger en vinklet vold med en 15–20 m bred toppflate.

Anlegget er ytterst monumentalt og mange forskere fra 1500-tallet og frem til våre dager har besøkt plassen og fortalt om deres iakttagelser. På sin skånske reise i 1777-78 tegnet C.G.G. Hilfeling en fin situasjonsplan over Vallen sammen med andre prospekter fra Tostrup, som nå befinner seg i Dronningens håndbibliotek på Amalienborg. Under en pløying oppe på den høyeste kullen på 1930-tallet, hadde man påtruffet tegl i store mengder, og det ble derfor tilkalt arkeologer. Det ble funnet et ovnsanlegg, en masse dyreben og en spore fra 1300-tallet.

## Jens Grim, Isengrim
 
Jens Grim, også kalt Isengrim, hadde store gods og var ifølge sagnet ikke spesielt ridderlig. Han hadde en veldig skare med krigere som var like ville som han selv, og med hvilke han plyndret og gjorde traktene usikre. Ifølge Brunius'  skal borgherren på Vallen ved navn Isengrim ha stjålet en flokk kreaturer fra bøndene i Löderup. Presten i Löderup skal da ha bannlyst Isengrim som til gjengjeld sendte sine menn for å straffe presten, som da hadde gjemt seg i Löderup kirke. Isengrims menn begynte å hugge seg vei igjennom døren, men presten kom i stedet selv gående ut i fullt alterskrud. Presten ble så dratt med ut på kirkegården og slått ihjel der. Isengrim var redd for å bli forbundet med denne handlingen, og skjøt derfor alle skyld over på bøndene, som iøvrig ble stengt straffet. Dronning Margrethe  trodde imidlertid ikke på Isengrim, og lot borgen hans brenne ned.

I en annen fortelling ble borgen revet av Margrethe fordi Jens Grim ikke ville stille opp i kampen mot mecklenborgerne. Historiske sett stemmer det at det under Margrethe og hennes far Valdemar Atterdags tid ble revet mange adelsborger ned, samt innført forbud mot å bygge nye.

Den engelske forfatteren J.R.R. Tolkien døpte i sin trilogi om Ringenes herre, en av sine figurer til Isengrim.

## Litteratur

* Ödman, Anders: Borgar i Skåne, Historiska Media, 2002
* Stilling, Niels Peter: Kulturminder i Skåne, Politiken, 2002

## Referanser
Alberto Pellegrino

**Alberto Pellegrino** (født 20. mai 1930 i Tunis, død 9. mars 1996 i Milano) var en italiensk fekter som deltok i de olympiske leker 1956 i Melbourne, 1960 i Roma og 1964 i Tokyo.

Pellegrino ble olympisk mester i fekting under Sommer-OL 1956 i Roma. Han var med på det italienske laget som vant lagkonkurransen i kårde. De andre på laget var Giorgio Anglesio, Franco Bertinetti, Giuseppe Delfino,  Edoardo Mangiarotti og  Carlo Pavesi.

Fire år senere, under Sommer-OL 1960 i Roma, vant han sin andre olympiske gullmedalje i fekting. Han var med på det italienske laget som vant lagkonkurransen i kårde. De andre på laget var Giuseppe Delfino, Fiorenzo Marini, Carlo Pavesi, Edoardo Mangiarotti og Gianluigi Saccaro.

## OL-medaljer
* 1956  Melbourne -  **Gull** i fekting, kårde lag  Italia
* 1960  Roma -  **Gull** i fekting, kårde lag  Italia
* 1960  Roma -  Sølv i fekting, florett lag  Italia
* 1964  Tokyo -  Sølv i fekting, kårde lag  Italia

## Eksterne lenker
*
Det samiske flagget

**Det samiske flagget** representerer samene og Sápmi, og har de samiske fargene og en sirkel som symboliserer solen (rødt) og månen (blått).

Flagget skal ha blitt til under inspirasjon av runebommen og diktet «Paiven parneh» («Beaivvi bártnit») av sørsamen Anders Fjellner (1795–1876). Flagget ble formgitt av den samiske kunstneren Astrid Båhl fra Skibotn i Troms og offisielt godkjent i 1986, på den 13.&nbsp;nordiske samekonferansen i Åre i Sverige. Flagget er basert på et sameflagg som allerede var i bruk siden 1977 på landsbasis (lansert av Synnøve Persen) og lokalt i Karasjok siden 1962 (Marit Stueng).

Flagget ble i 2003 i Norge offisielt anerkjent gjennom endringer i *Sameloven* og *Lov om flagging på kommunenes offentlige bygninger*. Stortinget bemyndiget samtidig Sametinget til å vedta forskrifter for bruk av flagget, noe Sametinget gjorde 27.&nbsp;mai 2004. Flagget har offisiell status, men det er ikke et nasjonalflagg og flagging med det samiske flagget i Norge må ikke føre til at det reises tvil om hvilket flagg som folkerettslig og statsrettslig representerer kongeriket Norge.

## Samiske flaggdager
I 1993 fastsatte Den 15. samekonferansen syv samiske flaggdager. Senere er flere dager lagt til.

* 6. februar: Samenes nasjonaldag. Den er til minne om det første samiske landsmøtet i Trondhjem 1917. Dagen ble første gang feiret i 1993.
* 2. mars: Sametinget i Finland ble åpnet (1996).
* 25. mars: Marimesse. Maria bebudelsesdag. En tradisjonell samisk merkedag.
* 24. juni: Midtsommer. Sankthansdagen.
* 9. august: FNs internasjonale urfolksdag.
* 15. august: Dagen da sameflagget ble godkjent
* 18. august: Samerådet ble stiftet (1956).
* 26. august: Sametinget i Sverige ble opprettet (1993).
* 9. oktober: Sametinget i Norge ble åpnet (1989).
* 9. november: Sameparlamentet i Finland ble opprettet (1973).
* 15. november: Isak Sabas fødselsdag (født 1875 i Nesseby). Han har skrevet teksten til den samiske nasjonalsangen «*[[Sámi soga lávlla]]*».
* 29. november: Elsa Laula Renbergs fødselsdag (født 1877 i Storsele i Västerbottens län). Initiativtaker til Samemøtet i 1917 m.m.

## Referanser


## Eksterne lenker
*
Voyageur Spirit

**FPSO** «**Voyageur Spirit**», tidligere «**Sevan Voyageur**», er et sylinderformet FPSO (Floating Production, Storage and Offloading) rigg, tidligere eid av Sevan Marine, nå eid av Teekay Petrojarl.

Overdelen ble bygget i 2007–2008 på Yantai Raffels i Kina, og underdelen på Keppel Verolme i Nederland. Riggen er 66 meter lang, og er 60 meter i diameter ved vannlinjen. Dekkarealet er på  kvadratmeter, og boligkapasiteten er på 54 personer. Produksjonskapasiteten er på – tønner, og lagringskapasiteten er  tønner. Tømmekapasiteten er  kubikkmeter pr. time. Hun har ingen maskinell kraft for framdrift eller manøvrering.

«Voyageur Spirit» operererte på Shelley-feltet i den sentrale britiske sektor i Nordsjøen, med produksjon og lagring av hydrokarbon. Hun ble satt i drift i august 2009, og ett år senere samme måned ble hun tauet til Arendal havn i Tromøysund ved Eydehavn for ombygging hos Nymo for over 100 mill. NOK. Der lå hun inntil 30. september 2012, hvor hun så ble slepet ut til Huntington-feltet på britisk sektor i Nordsjøen. 

## Referanser


## Eksterne lenker
* 

‎
Gianluigi Saccaro

**Gianluigi Saccaro** (født 29. desember 1938 i Milano, død 17. februar 2021) var en italiensk fekter som deltok i de olympiske leker 1960 i Roma, 1964 i Tokyo og 1968 i Mexico by.

Saccaro ble olympisk mester i fekting under OL 1960 i Roma. Han var med på det italienske laget som vant lagkonkurransen i kårde. De andre på laget var Giuseppe Delfino, Alberto Pellegrino, Carlo Pavesi, Edoardo Mangiarotti og Fiorenzo Marini.

## OL-medaljer
* 1960  Roma -  **Gull** i fekting, kårde lag  Italia
* 1964  Tokyo -  Sølv i fekting, kårde lag  Italia
* 1968  Mexico by -  Bronse i fekting, kårde lag  Italia

## Referanser


## Eksterne lenker
*
Royal Observer Corps

**Royal Observer Corps** (ROC) var en sivilforsvarsorganisasjon som eksisterte i Storbritannia mellom 1925 og 1995, da ROC ble nedlagt grunnet avslutningen av den kalde krigen og teknologiske fremskritt knyttet til strategisk og taktisk varsling av luftangrep. Bakgrunnen for opprettelsen av ROC var tysk bombing av London under første verdenskrig og observatørene i korpset besto hovedsakelig av sivile, de ble trenet av en lite gruppe profesjonelle fulltids offiserer med bakgrunn fra RAF.

Royal Observer Corps hadde en viktig rolle under andre verdenskrig hvor de inngikk som en del av Dowdingsystemet, Storbritannias varsling og kontrollsystem for luftforsvar. Ved utbruddet av krigen var det 30 000 observatører og 1 000 observasjonsposter. I Slaget om Storbritannia i 1940 hadde ROC en sentral funksjon, dels fordi radarsystemene ikke var så nøyaktige og dels fordi de ikke fanget opp fly som fløy lavt. De tidlige radarsystemene i Chain Home kunne heller ikke følge fly inn over land, noe det finmaskede nettet med observatører forsøkte å avhjelpe.  

## Distinksjoner

File:ROC OF-5.svg|Observer Captain
File:ROC OF-4.svg|Observer Commander
File:ROC OF-3.svg|Observer Lieutenant Commander
File:ROC OF-2.svg|Observer Lieutenant
File:200px Observer Officer.svg|Observer Officer


File:ROC OR-6.svg|Chief Observer
File:ROC OR-4.svg|Leading Observer


## Eksterne lenker

* ROCs historie, fra nettstedet til Royal Observer Corps Association
Kongevalget i 1534

**Kongevalget i 1534** er betegnelsen på valget av Christian III som konge av Danmark og Norge. Valget fant sted den 4. juli 1534 og ble en skjebnesvanger begivenhet for landene.

Christians protestantiske innstilling betød, at det var vanskelig å samle flertall for ham i riksrådet. De fleste adelsmenn og naturligvis bispene, så heller en katolsk konge på tronen, og foretrakk derfor Christians halvbror hertug Hans.

Kongevalget foregikk i kirken i byen Rye på Jylland og den jyske adelen valgte prins Christian, sønn av kong Frederik I og hertug av Slesvig og Holsten, som konge. Dette førte til grevefeiden og senere også til gjennomføringen av reformasjonen i Danmark og Norge.

Møtet fant sted i Sankt Sørens kirke i Gammel Rye etter initiativ av blant andre rikshovmester Mogens Gøye og til stede var åtte jyske medlemmer av riksrådet og fire jyske biskoper. Flere andre adelsmenn hadde også møtt opp, men de måtte vente på utsiden av kirken.

Christian aksepterte valget og ble senere hyllet på et møte i Horsens den 18. august. Her erklærte han at han ville underskrive en håndfestning og at denne skulle inneholde en nyordning av kirken; dvs. gjennomføring av reformasjonen.

Fra Norges side ble valget sett på nærmest som et kupp ettersom landet ble avskaffet som eget rike og ansett som en dansk landsdel, noe som i realiteten innebar at Norge kort tid etter ble et lydrike.

## Eksterne lenker
* Christian 3  – SNL
* Christian 3 1503-1559 – Danmarkshistorien
* Danske konger – Chr.III
Perseo Miranda

**Perseo Miranda** (født 15. april 1965 i Genova, Italia) er en Heavy metal – Hard rock sanger, låtskriver og skribent .

## Diskografi

* *Perseo Miranda – Perseo Miranda and his theatre* (1980–1981)
* *Perseo Miranda – I sayd I look away!* (1981)
* *Perseo Miranda – Light and darkness* (2006)
* *Perseo Miranda – Evolution of the spirit* (2007)
* *Perseo Miranda – Parallel dimensions* (2008)
* *Perseo Miranda - Praise my Day* (2009, Erga Editions)
* *Perseo Miranda – A silence that screams, in a broken dreams(2010, Erga Editions)
* *Perseo Miranda - A silence that screams* (2010, Erga Editions)
* *Perseo Miranda – Firmament* (2011)
* *Perseo Miranda – Theatre Metal - The Armed Poet* (2012)
* *Perseo Miranda – Theatre Metal'' (2012)

## Publikasjoner
* Manuale di astrologia (2001)
* Gli astri dicono (2003)

## Referanser


## Eksterne lenker
* 
* 
*  Perseo Miranda official page
*  Perseo Miranda Myspace page
Sergio Bianchetto

**Sergio Bianchetto** (født 16. februar 1939) var en italiensk syklist som deltok i de olympiske leker 1960 i Roma og 1964 i Tokyo.

Beghetto ble olympisk mester i sykling i Sommer-OL 1960 i Roma. Sammen med Giuseppe Beghetto vant han 2000 meter tandem foran Jürgen Simon / Lothar Stäber fra Tyskland og Vladimir Leonov / Boris Vassiljev fra Sovjetunionen.

Fire år senere, i Sommer-OL 1964 i Tokyo, vant han sin andre olympiske gullmedalje i banesykling. Sammen med Angelo Damiano vant han 2000 meter tandem.

## OL-medaljer
* 1960  Roma -  **Gull** i sykling, tandem  Italia
* 1964  Tokyo -  **Gull** i sykling, tandem  Italia

## Eksterne lenker
*
I barndommens dage

«**I barndommens dage**» er et skillingstrykk av ukjent opprinnelse. Alf Prøysen samlet den inn til visespalten sin i «Magasinet for alle» årgang 1954-1955, og den er også tatt med i samlingen «De gamle visene med Alf Prøysen», utgitt på Forlaget For Alle i 1972. Også Eli Støre Erichsen har den med i «Oldemors visebok» fra 1976, under tittelen «En eldgammel sang». Hun forteller at i hennes familie ble den benyttet som godnattsang.

## Teksten

**1.**I barndommens dage så glade vi går
med roser på blomstrende kinn.
Da ser vi ei engelen som smilende står
og titter i hjertet oss inn.

**2.**Da visste vi ei hva vi eiede da
nu vet vi først hva den er verdt,
det var en så deilig bedårende sang
som aldri vi høre skal mer.

**3.**I barndommens dage var alt som et hav
med roser av pureste gull.
Da visste vi ei at det fantes en grav
et hjem mellom stener og muld.

**4.**Hver sorg som vi hadde var drepende stor
enskjønt den var liten mot dem
som senere trykket oss ned i mot jord
langt borte fra barndommens hjem.

**5.**I barndommens dage vi ønsket så titt
å gid jeg var voksen og stor,
gid skole og lekser og tvang var forbi
og selv jeg var far eller mor.

**6.**Men nu som jeg voksen blant sorgene går
og skuer så tankefullt frem.
Jeg ønsker mens tårer i øyet meg står
o gid jeg var barn igjen.

## Referanser
Gore Vidal

**Eugene Luther Gore Vidal** (født 3. oktober 1925, død 31. juli 2012) var en amerikansk forfatter, dramatiker, essayist, manusforfatter og politisk aktivist. Han tilhørte det tyvende århundrets mest prominente intellektuelle.

## Liv og virke
### Bakgrunn
Han ble født Eugene Luther Vidal jr. i  West Point (New York). Han er eneste barn av Eugene Luther Vidal (1895–1969), som var offiser, idrettsmann og pilot som hadde en romanse med Amelia Earhart, og Nina S. Gore, en skuespiller som var datter av den demokratiske senatoren Thomas Gore som representerte Oklahoma. Hans foreldre skilte seg i 1935. Nina Gore giftet senere på nytt med Hugh D. Auchincloss, som også var Jacqueline Kennedy Onassis' senere stefar. Hans mor hadde også ifølge Vidal «a long off-and-on affair» med skuespiller Clark Gable.  Vidal vokste opp i Washington, DC og etter å ha tatt eksamen ved Phillips Exeter Academy vervet han seg til hæren og tjenestegjorde på Aleutene under andre verdenskrig. Vidal tok navnet Gore som en hyldest til sin morfar Thomas Gore.

### Karriere
Han utga sin første roman, *Williwaw*, 1946. I 1948 kom hans roman *The City and the Pillar* som ble kontroversiell for sin skildring av homoseksualitet. På 1950-tallet begynte han å arbeide som manusforfatter og bidro blant annet med manus til filmene *[[Ben-Hur]]* og *[[Suddenly, Last Summer]]* (begge 1959). Han skrev også to kjente Broadwaystykker, *The Best Man* og *Visit to a Small Planet*. 

Senere skrev han også manus til den kontroversielle filmen *[[Caligula (film)|Caligula]]* (1979 (etter uenigheter med regissøren Tinto Brass forsøkte Vidal få fjernet sitt navn fra filmen)) og en rekke filmer har blitt basert på hans bøker, blant annet den like kontroversielle *[[Myra Breckinridge]]* (1970). I de senere år tok hans filmkarriere en annen retning, nemlig som skuespiller. Han medvirket i filmer som *[[Bob Roberts]]*, *[[Gattaca]]* og *[[Igby Goes Down]]*.

Vidal interesserte seg alltid for politikk. Han stilte opp i politiske valg som demokrat. I de senere år var han sterkt kritisk til George W. Bush og USAs utenrikspolitikk som han anså å være imperialistisk. Dette skrev han om blant annet i bøker og essaysamlinger som *[[Evig krig for evig fred]]* og *Dreaming War: Blood for Oil and the Cheney-Bush junta*. Han skrev også flere romaner om amerikansk historie.

Vidal var en kort tid forlovet med skuespilleren Joanne Woodward før hun giftet med Paul Newman. I 1950 møtte han sin livspartner, Howard Austen, som døde i 2003. I lange perioder bodde han vekselvis i California og Ravello i Italia. I 2003 solgte han huset i Italia.

## Bibliografi
* *In a yellow wood* på norsk *Livet er mitt eget*, 1947)
* *The City and the Pillar* (1948)
* *Washington, D.C.* (1967)
* *Lincoln* (1984)
* *Empire* (1987)
* *Hollywood* (1990)
* *Palimpsest* (1995)
* 

## Referanser


## Eksterne lenker
*
Giuseppe Beghetto

**Giuseppe Beghetto** (født 8. oktober 1939 i Tombolo) italiensk syklist som deltok i de olympiske leker 1960 i Roma.

Beghetto ble olympisk mester i sykling under Sommer-OL 1960 i Roma. Sammen med Sergio Bianchetto vant han 2000 meter tandem foran Jürgen Simon / Lothar Stäber fra Tyskland og Vladimir Leonov / Boris Vassiljev fra Sovjetunionen.

Beghetto har blitt verdensmester i banesykling tre ganger, 1965, 1966 og 1968.

## OL-medaljer
* 1960  Roma -  **Gull** i tandem  Italia

## Eksterne lenker
*
Øens fagre rose

«**Øens fagre rose**» er et skillingstrykk Alf Prøysen samlet inn til sin visespalte i bladet «Magasinet for alle», årgang 1954-1955. Skillingsvisen er av ukjent opprinnelse, men den skal ifølge skillingstrykket synges til melodien «Sørg ikke søte pike slå sorgen av ditt sinn». Visen er også tatt med i «De gamle visene med Alf Prøysen», utgitt på Forlaget For Alle i 1972.

## Teksten

**1.**I dalens fagre leie der speiler seg en sjø,
og midt på sjøens flate smukt hever seg en ø.
Med grønne vang og birke i vindens sakte sus
her levet glad ung Ingrid i sin faders lille hus.

**2.**Hver morgen glad hun følger den gamle fiskermann,
i båten ut til fiske på sjøens dype vann,
og siden hen på dagen hun øver huslig plikt
alt mens hun synger glad og nøyd om kjærlighet og slikt.

**3.**For bygdens unge svende hun er et fagert mål,
og mangt et hjerte banker i sterk urolig tål.
I håpet om at vinne den skjønne Ingrids hånd
og henne til seg binde alt med elskovs rosenbånd.

**4.**Men Ingrid til dem smiler og sier alltid nei,
jers vennskap vil jeg eie, men kjærlighet dog ei.
Thi vil I minnes Olaf han staute kjekke mann,
som sjømann nu han farer og ham elsker jeg for sant.

**5.**Og hver en beiler vendte så skuffet på sin vei
og mangen forble ugift mens andre giftet seg.
Men Ingrid levet stille og ventet trofast på
at Olaf skulle vende hjem fra bølgene de blå.

**6.**Og tiden stille iler og år går efter år,
men Ingrid stadig venter og like trofast står.
Ja avslår hvert et tilbud, fra mangen stormanns sønn
han vil nok en gang komme, hennes ungdoms første drøm.

**7.**Men mange år er runnet i tidens dype hav
og Ingrids gamle fader alt slumrer i sin grav.
Og selv hun også heller mot alderdommens år,
men ennu smukk tross årene hun like trofast står.

**8.**Ung Ingrid er blitt gammel men ei han kommet er,
hin bolde sjømann Olaf som hun har like kjær.
Hun venter like trofast mens livet glir mot høst
en vakker dag han kommer nok, titt lyder hennes røst.

**9.**Hva er det for en jubel som bryter dalens fred,
hvem satt der i de båte som henad sjøen gled.
Og hvorfor vifter flagget på hver en hvitmalt stang
mens kirkeklokker toner skjønt henover sjø og vang.

**10.**Men kjære deg, idag har jo Ingrid stået brud
med Olaf ved din side og kledt i høytidsskrud.
Han kom jo dog tilbake og holdt sin ungdomsed
se derfor jubler folket glad og bryter dalens fred.

**11.**Du ungersvend og pike som elsker fro din venn
tenk på de tvende gamle, på deres troskap ren.
Og skulle skjebnen ville I venter mange år
da lev og vent kun trofast på at lykkens time slår.
Vartegn

Et **vartegn** er et typisk kjennetegn; et byggverk, et monument eller en figur, som er et iøynefallende eller typisk kjennemerke for et bestemt sted. Ordet kommer fra plattysk warteken, og på moderne tysk Wahrzeichen.

## Eksempler på vartegn
Det mest kjente vartegn i Paris er Eiffeltårnet, mens Indias mest markante vartegn utvilsomt er Taj Mahal. I Berlin er Brandenburger Tor det mest kjente vartegnet, mens i Barcelona er basilikaen Sagrada Família det mest kjente vartegnet. I USA er Golden Gate-broen det mest kjente vartegnet i San Francisco, og Hollywoodskiltet er det mest kjente vartegnet i Los Angeles.

### Vartegn i Norge og Sverige
Holmenkollbakken er det desidert mest kjente vartegnet i Oslo. Bryggen er Bergens mest kjente vartegn. I Trondheim er Nidarosdomen det mest kjente vartegnet. Det mest kjente vartegnet i Tønsberg er Slottsfjelltårnet. I Fredrikstad er Gamlebyen det mest kjente var tegnet. Og i Tromsø er Ishavskatedralen byens mest kjente vartegn. I Sverige er fornøyelsesparken Liseberg det mest kjente vartegnet i Gøteborg, og Turning Torso er det mest kjente vartegnet i Malmø.

## Referanser


## Se også
# Landemerke
Thomas Frischknecht

**Thomas Frischknecht** (født 17. februar 1970 i Feldbach, Sveits) er en sveitsisk terrengsyklist og sykkelcross-rytter med en lang karriere som syklist. Han vant sitt første verdensmesterskap i 1996 og det siste i 2005.

Frischknecht ble innlemmet i The Mountain Bike Hall of Fame i 1999.

## Resultater

;1988
: Verdensmesterer, sykkelcross, junior, Hagendorf

;1989
:Roma, sykkelcross (ITA)

;1990
:Schulteiss-Cup, sykkelcross (GER)

;1991
: Nasjonal mester, sykkelcross, elite, Switzerland (SUI)
:Overijse, sykkelcross (BEL)
:Schulteiss-Cup, sykkelcross (GER)
:Wetzikon, sykkelcross (SUI)
:  Verdensmesterer, sykkelcross, amatør, Gieten

;1992
:Dagmersellen, sykkelcross (SUI)
:Mont Sainte-Anne, rundbane (CAN)
:Roma, sykkelcross (ITA)
:Schulteiss-Cup, sykkelcross (GER)
:Landgraaf, rundbane (NED)
:Strathpeffer, rundbane (GBR)
:Mount Snow, rundbane (USA)

;1993
: Europamester, rundbane, elite
:Schulteiss-Cup, sykkelcross (GER)
:Wetzikon, sykkelcross (SUI)

;1994
:Dagmersellen, sykkelcross (SUI)
:Mont Sainte-Anne, rundbane (CAN)

;1995
:Vail, rundbane (USA)
:Mammoth Lakes, rundbane (USA)

;1996
:  Verdensmester, rundbane XC elite, Cairns
:Sankt-Wendel, rundbane (GER)
:Gansingen, sykkelcross (SUI)

;1997
: Nasjonal mester, sykkelcross, elite, Switzerland, Liestal (SUI)
:Sankt-Wendel, rundbane (GER)

;1998
:Budapest, rundbane (HUN)
:Hombrechtikon, sykkelcross (SUI)

;1999
:Meilen, sykkelcross (SUI)
:Zeddam, sykkelcross (NED)
:Magstadt, sykkelcross (GER)
: Nasjonal mester, sykkelcross, elite, Switzerland, Eschenbach (SUI)
:Canmore, rundbane (AUS)
:Liestal, sykkelcross (SUI)
:Obergögsen, sykkelcross (SUI)

;2001
:Safenwil, sykkelcross (SUI)
:Magstadt, sykkelcross (GER)
:Kaprun, rundbane (AUT)
:Castelnuovo, sykkelcross (ITA)
:Dagmersellen, sykkelcross (SUI)

;2002
:Dagmersellen, sykkelcross (SUI)
: Nasjonal mester, sykkelcross, elite, Switzerland (SUI)
:Hittnau, sykkelcross (SUI)
:San Mateo, sykkelcross (USA)
:Hombrechtikon, sykkelcross (SUI)

;2003
:  Verdensmester, rundbane maraton (sykkel)
:Russikon, sykkelcross (SUI)

;2004
:San Mateo, sykkelcross (b) (USA)
:San Mateo, sykkelcross (USA)

;2005
:  Verdensmester, rundbane maraton (sykkel), Lillehammer (NOR)
:Magstadt, sykkelcross (GER)
:Birkebeinerrittet

## Referanser


## Eksterne lenker
*
Pia Sundstedt

**Pia Ann-Katrine Sundstedt**  (født 2. mai 1975 i Karleby) er en finsk profesjonell terrengsyklist, landeveissyklist og langrennsløper. Hun har vunnet Birkebeinerrittet seks ganger. 

## Meritter
*  Finsk mester i rundbane Maraton (2006, 2007).

*  Finsk mester i rundbane olympisk format (2007).
*  Finsk mester i landeveisritt (1997, 2001, 2005, 2011)
*  Finsk mester i temporitt (1997, 2011)
* Europamester i Maraton (2012)
* Sammenlagtvinner verdenscupen i maraton (2006,2007,2008)
*  Vinner av Birkebeinerrittet (2006, 2007, 2008, 2010, 2011, 2012)

## Referanser


## Eksterne lenker
*